*Projekts*

**LATVIJAS REPUBLIKAS MINISTRU KABINETS**

2017. gada \_\_\_\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr.\_\_\_, \_\_\_\_§)

**Ministru kabineta noteikumu projekts „Grozījumi Ministru kabineta 2014. gada 21. janvāra noteikumos Nr. 45 „Numerācijas pārvaldīšanas kārtība, izveidojot un uzturot numerācijas datubāzi””**

Izdoti saskaņā ar Elektronisko sakaru likuma

7. panta 1. punktu,

19. panta pirmās daļas 14. punktu un

55. panta otro daļu.

Izdarīt Ministru kabineta 2014. gada 21. janvāra noteikumos Nr. 45 „Numerācijas pārvaldīšanas kārtība, izveidojot un uzturot numerācijas datubāzi” (Latvijas Vēstnesis, 2014, 16. nr.) šādus grozījumus:

1. Aizstāt noteikumu tekstā vārdus „sabiedrība” ar vārdiem „valsts akciju sabiedrība „Elektroniskie sakari””;

2. Svītrot 1.1. apakšpunktā tekstu „turpmāk – sabiedrība”;

3. Papildināt noteikumus ar 11. punktu šādā redakcijā:

“11. Datubāze ir valsts informācijas sistēma, kuras pārzinis ir valsts akciju sabiedrība “Elektroniskie sakari”.

3. Izteikt 10.1. apakšpunktu šādā redakcijā:

“10.1. komersanta nosaukums un vienotais reģistrācijas numurs;”.

4. Izteikt 14. punktu šādā redakcijā:

“14. Komersants iesniedz datubāzē šādu informāciju:

14.1. par publiskā fiksētā telefonu tīkla numuriem:

14.1.1. galalietotājiem lietošanā piešķirtie numuri;

14.1.2. lietošanā esošie numuri tehniskajām vajadzībām;

14.1.3. atslēgtie numuri, kuru galalietotāji ir izvēlējušies izmantot numura saglabāšanas pakalpojumu;

14.2. par publiskā mobilā telefonu tīkla numuriem:

14.2.1. abonentiem lietošanā piešķirtie numuri;

14.2.2. galalietotājiem lietošanā esošie priekšapmaksas karšu numuri, kuriem nav beidzies izmantošanas termiņš;

14.2.3. lietošanā esošie numuri tehniskajām vajadzībām;

14.2.4. lietošanā esošie viesabonēšanas numuri;

14.2.5. atslēgtie numuri, kuru galalietotāji ir izvēlējušies izmantot numura saglabāšanas pakalpojumu;

14.3. bezmaksas izsaukuma pakalpojuma numuri, kas piešķirti lietotājam attiecīgo pakalpojumu sniegšanai;

14.4. dalītās samaksas pakalpojuma numuri, kas piešķirti lietotājam attiecīgo pakalpojumu sniegšanai;

14.5. papildu samaksas pakalpojuma numuri, kas piešķirti lietotājam attiecīgo pakalpojumu sniegšanai;

14.6. cita veida pakalpojuma numuri, kas piešķirti lietotājam attiecīgo pakalpojumu sniegšanai;

14.7. starpierīču saziņas numuri mašīna-mašīna sakariem, kas piešķirti lietotājiem vai pakalpojumiem.”

5. Svītrot 15. punktā vārdus „nav pieslēdzis taksofonam”;

6. Izteikt 16.1. un 16.2. apakšpunktu šādā redakcijā:

“16.1. par publiskā fiksētā telefonu tīkla numuriem:

16.1.1. atslēgto galalietotāju numuru skaits mēneša pēdējā dienā – numuri, kuri bija piešķirti galalietotājiem, tika atslēgti un triju mēnešu laikā netika piešķirti citiem galalietotājiem;

16.1.2. atslēgto galalietotāju numuru skaits mēneša pēdējā dienā – numuri, kuri bija piešķirti galalietotājiem, tika atslēgti un ilgāk par trim mēnešiem netika piešķirti citiem galalietotājiem;

16.2. par publiskā mobilā telefonu tīkla numuriem:

16.2.1. atslēgto abonentu numuru skaits mēneša pēdējā dienā – numuri, kuri bija piešķirti abonentiem vai pakalpojumiem, tika atslēgti un triju mēnešu laikā netika piešķirti citiem abonentiem vai pakalpojumiem;

16.2.2. atslēgto abonentu numuru skaits mēneša pēdējā dienā – numuri, kuri bija piešķirti abonentiem vai pakalpojumiem, tika atslēgti un ilgāk par trim mēnešiem netika piešķirti citiem abonentiem vai pakalpojumiem;

16.2.3. neizmantoto abonentu numuru skaits mēneša pēdējā dienā – abonentu numuri, kas sagatavoti izmantošanai abonentu identifikācijas moduļos SIM vai citos identifikācijas moduļos, bet vēl nav pieslēgti lietošanai un atrodas noliktavās vai tirdzniecības vietās;

16.2.4. atslēgto galalietotāju numuru skaits mēneša pēdējā dienā – numuri, kuri bija piešķirti galalietotājiem vai pakalpojumiem, tika atslēgti un triju mēnešu laikā netika piešķirti citiem galalietotājiem vai pakalpojumiem;

16.2.5. atslēgto galalietotāju numuru skaits mēneša pēdējā dienā – numuri, kuri bija piešķirti galalietotājiem vai pakalpojumiem, tika atslēgti un ilgāk par trim mēnešiem netika piešķirti citiem galalietotājiem vai pakalpojumiem;

16.2.6. neizmantoto galalietotāju numuru skaits mēneša pēdējā dienā – numuri, kas sagatavoti izmantošanai abonentu identifikācijas moduļos SIM vai citos identifikācijas moduļos, bet vēl nav pieslēgti lietošanai un atrodas noliktavās vai tirdzniecības vietās;”

7. Svītrot 16.3. apakšpunktu;

8. Svītrot 16.4. apakšpunktu;

9. Papildināt noteikumus ar V. sadaļu šādā redakcijā:

“**V. Numerācijas pārvaldīšanas nodrošināšana**

20. Numerācijas pārvaldīšanas nodrošināšanai valsts akciju sabiedrībai "Elektroniskie sakari" ir tiesības pārbaudīt, kā tiek ievērota šo noteikumu izpilde.

21. Datubāzes datu kvalitātes uzturēšanai valsts akciju sabiedrībai "Elektroniskie sakari" ir tiesības:

21.1. pieprasīt un saņemt no komersanta numerācijas datubāzes uzturēšanai nepieciešamo informāciju, kā arī informāciju par tiem galalietotāja lietošanā nodotajiem numuriem, kurus galalietotājs ir saglabājis, saņemot numura saglabāšanas pakalpojumu;

21.2. pārbaudīt komersanta sniegtās informācijas atbilstību faktiskajai situācijai;

21.3. prasīt komersantam noteiktā laikā, kas nav īsāks par 30 dienām, novērst konstatētos pārkāpumus vai neprecizitātes.

22. Ja valsts akciju sabiedrība "Elektroniskie sakari" konstatē pārkāpumus vai neprecizitātes komersanta sniegtajā informācijā un komersants šo noteikumu 21.3. apakšpunktā tās nav novērsis, valsts akciju sabiedrība "Elektroniskie sakari" par to informē atbildīgo iestādi.”

10. Papildināt noteikumus ar VI sadaļu šādā redakcijā:

“**VI. Noslēguma jautājums**

Noteikumu 14.7. apakšpunktā minētā informācija tiek iesniegta no 2018. gada 1. janvāra.”

Ministru prezidents M. Kučinskis

Vides aizsardzības

un reģionālās attīstības ministrs K. Gerhards